Angliyada mavsumning eng yaxshi futbolchisi bo‘lishga da'vogarlar e'lon qilindi

Professional futbolchilar assotsiatsiyasi (PFA) 2017/18 yilgi mavsumda Angliya premer-ligasining eng yaxshi futbolchisi bo‘lish uchun da'vogar nomini e'lon qildi.
Unga ko‘ra, 6 nafar nomzod mavsumning eng yaxshi futbolchisi bo‘lish uchun kurash olib boradigan bo‘ldi. Nomzodlar quyidagicha:
Muhammad Saloh («Liverpul»), Kevin De Bryuyne, David Silva, Leroy Sane (barchasi — «Manchester Siti», Harri Keyn («Tottenhem»), David De Xea («Manchester Yunayted»).
Nomzodlarga assotsiatsiya tarkibiga kiruvchi futbolchilar va murabbiylar ovoz beradi va oy yakunida mavsumning eng yaxshi futbolchisi nomi e'lon qilinadi.